China Civil Engineering Construction Corporation, we olgeta nao oli ol kontrakta blong VAIP projek,oli wantem asurim ol man se i no gat eni nogud tingting bihaen long disisen blong karem ol agregets (ol ston we oli krashem olgeta) i kam long Vanuatu long wan sip we i ankai stap naoia aotsaed long Mele Bay. Folem ol konsen we oli reis, we istret nomo folem olgeta strik loa we i stap long saed blong ol kaen material olsem, mifala i wantem asurim ol man se mifala i oflodem nomo olgeta ekuipmen we hemi blong yusum long ol wok blong eapot. Bambae mifala i no oflodemo lgeta agreget ia, be bambae mifala i sipim olgeta i go blong yusum long ol projek blong mifala long Afrika. Hemia ao hemi wanem we mifala i bin plan blong mekem long fes ples. Nomata long wanem ol man oli stap bilivim folem ol nogud ripot we i kamaot long media long ol dei we i pas, CCECC hemi wantem talem stret se mifalai bin konsaltem olgeta long biosekiuriti mo ol narafala releve notoriti long saed long sipmen ia. Hemi no tru se kampani hemi no askem pemisen from impotesenia, mo mifala i neva bin ignorem o avoidem ol releven loa blong Vanuatu. Be, ol agreget ia oli sevem wan ki pepos long sipmenia. From we sip i karem plante hevi masineri mo ekuipmen we oli no save putum i go daon long tamblo, hemi impoten blong karem ol agreget ia blong i balansem sip mo blong mekem se sip istebol, taem we hemi stap travel tru long ol raf solwora long rod blong hem aot long China i kam long Vanuatu. Maet sam narafala sip bambae oli yusum ol weit (ballast),samtaem hemi wota mo fuel or narafala kago. Long taem bifo, ol sip oli stap yusum ol bigfala ston blong riva. Hemi impoten blong notem poen ia se ol agreget we oli stap long sip ia, oli bin tritim olgeta long wan strik fasin anda long inspeksen blong China Entry-Exit Inspection and Quarantine, i no olsem ol ripot long media se oli no bin tritim ol material ia.Olsem Kontrakta, CCECC bambae hemi tekem ful risponsibilti long sipmen blong ol material ia aot long kantri. CCECC hemi wan kampani we oli save gud long hem raon long wol. Mifala i gat ol bisnis long 76 kantri raon long wol. Long namba 6 Okis 2017, tu projek we CCECC hemi operetem tufala i bin risivim awod blong “Global Best Project of 2017” long ENR (Engineering News Record). Kampani i ai gat wan gudfala reputesen long saed blong prodiusum ol kwaliti wok mo tu from we hemi wan gudfala koporet sitisen. Mifala i wantem asurim ol pipol blong Vanuatu se mifala i no mekem eni samting we i rong o i no stret. Projek hemi stap go hed folem skedul mo kampani hemi biliv se hemi save deliva bigfala impoten projek ia long ol pipol mo Gavman blong Vanuatu long stret taem folem skedul we i stap mo long level we i kasem ol intenasonal standad we i hae olgeta.
tpi_Latn